**Adam Helewka** (s. 21. heinäkuuta 1995 Burnaby, Brittiläinen Kolumbia, Kanada) on kanadalainen jääkiekkoilija, joka pelaa SM-liigajoukkue Saimaan Pallossa. Hän toimii joukkueen varakapteenina. Helewka on pelipaikaltaan vasen laitahyökkääjä, mutta hän osaa pelata myös keskellä. Helewka on kuvaillut itseään tunnolliseksi kahden suunnan hyökkääjäksi.

Ura
---

### Junioriura

Helewka on Burnaby Winter Clubin kasvatti. Hän pelasi juniorina sittemmin Vancouver Northwest Giantsissa, josta Helewka siirtyi Notre Dame Argosiin, jossa hän pelasi kaksi kautta. Helewka voitti kaudella 2010–2011 seuran U18 AAA-joukkueen sisäisen piste- ja maalipörssin tehoilla 32+19=51. Kaudeksi 2011–2012 hän palasi NW Giantsiin, jonka U18-joukkueen sisäisen piste-, maali- ja syöttöpörssin Helewka voitti tehoilla 24+29=53, joilla hän sijoittui BCEHL:n pistepörssissä kahdeksanneksi. Hän voitti myös tehoilla 5+4=9 sarjan pudotuspelien pistepörssin sekä jakoi maalipörssin voiton joukkuetoverinsa Jeff Wightin kanssa. Helewka voitti kauden päätteeksi BCEHL:n mestaruuden.

Kaudeksi 2012–2013 Helewka siirtyi varaamattomana pelaajana WHL-joukkue Spokane Chiefsiin. Hän pelasi siellä tulokaskaudellaan 60 runkosarjaottelua tehopistein 10+17=27 ja yhdeksän playoff-ottelua tehopistein 1+2=3. Helewka palkittiin kauden päätteeksi joukkueensa vuoden tulokkaana. Kaudella 2013–2014 hän teki runkosarjassa tehot 23+27=50. Helewka oli Chiefsin kolmanneksi paras maalintekijä. Kaudella 2013–2014 hän nousi joukkueen varakapteeniksi. Helewka oli Chiefsin paras pistemies ja maalintekijä tehoilla 44+43=87, joilla hän sijoittui koko WHL:n maalipörssissä viidenneksi ja jakoi pistepörssin kahdeksannen sijan Moose Jaw Warriorsin Brayden Pointin kanssa. Pudotuspeleissä Helewka oli tehoilla 3+2=5 joukkueen paras maalintekijä ja hän jakoi sisäisen pistepörssin voiton Kailer Yamamoton kanssa. Helewka valittiin kauden päätteeksi liigan läntisen konferenssin toiseen tähdistökentälliseen.

San Jose Sharks varasi Helewkan yli-ikäisenä (28 päivää myöhemmin 20 vuotta) neljännellä kierroksella 106. pelaajana NHL:n varaustilaisuudessa 2015. Hän osallistui samana syksynä sopimuksettomana pelaajana seuran NHL-harjoitusleirille. Helewka aloitti kauden 2015–2016 amatööritryout-sopimuksella AHL-joukkue San Jose Barracudassa. Hän pelasi siellä kolme ottelua tehden yhden syöttöpisteen, kunnes Helewka palasi lokakuussa yli-ikäisenä takaisin Spokane Chiefsin WHL-joukkueeseen. Hän nousi myös joukkueen kapteenistoon. 12. joulukuuta 2015 Tri-City Americansia vastaan pelatun ottelun päätössummerin soidessa Helewka tappeli Parker Wotherspoonin kanssa, kun linjatuomarit olivat jo erottaneet heidät. Helewka riisui häneltä kypärän, jossa Wotherspoon käytti myös aiemman loukkaantumisen vuoksi kokovisiiriä. Helewka löi häntä kasvoihin usean kerran sillä seurauksella, että Wotherspoon vuoti verta jäälle. Tappelun ja vammojen seurauksena Helewka asetettiin kuuden ottelun mittaiseen pelikieltoon, mikä oli WHL-kauden pisin. Lisäksi Chiefs tuomittiin tuhannen dollarin sakkoihin.

Vuoden 2016 vaihteessa Spokane Chiefs kauppasi Helewkan Red Deer Rebelsiin vaihdossa hyökkääjä Wyatt Johnsoniin ja Eli Zummackiin sekä kesän 2016 toisen ja kesän 2017 viidennen kierroksen varausvuoroihin. Helewka teki WHL:n runkosarjassa kauden 2015–2016 aikana yhteensä 53 ottelussa tehot 42+32=74. Hän sijoittui liigan maalipörssissä seitsemänneksi. Pudotuspeleissä Helewka oli Rebelsin paras pistemies ja maalintekijä tehoilla 9+9=18. Rebels osallistui isäntäjoukkueena myös Memorial Cup-lopputurnaukseen, jossa hän oli joukkueen paras maalintekijä kolmella osumallaan.

### Ammattilaisura

Maaliskuussa 2016 Helewka teki kolmivuotisen NHL-tulokassopimuksen San Jose Sharksin kanssa. Syksyn harjoitusleirillä hän kuitenkin yli kuukaudeksi sivuun nilkkavamman vuoksi. Kuntouduttuaan Helewka liittyi marraskuussa ECHL-joukkue Allen Americansin vahvuuteen, jossa hän pelasi kaksi ottelua ilman tehopisteitä, kunnes Helewka siirtyi San Jose Barracudan AHL-joukkueeseen. Hän pelasi siellä koko loppukauden 2016–2017 tehden varsinaisen tulokaskautensa aikana 58 runkosarjaottelussa tehot 14+15=29 ja 12 playoff-ottelussa kolme maalia. Helewka lähetettiin syksyn 2017 harjoitusleiriltä farmiin, mutta hänet nostettiin kuitenkin takaisin Sharksin NHL-vahvuuteen lokakuussa. Helewka lähetettiin seuraavana päivänä ennen kauden 2017–2018 alkua kuitenkin takaisin Barracudaan, jossa hän pelasi kautensa kokonaan. Helewka oli tehoilla 9+29=38 joukkueen paras syöttäjä ja toiseksi paras pistemies Rūdolfs Balcersin jälkeen.

Kesäkuussa 2018 San Jose Sharks kauppasi Helewkan Arizona Coyotesiin vaihdossa puolustaja Kyle Woodiin. Hän pelasi alkukauden 2018–2019 AHL-joukkue Tucson Roadrunnersissa, kunnes helmikuussa 2019 Coyotes kauppasi Helewkan ja hyökkääjä Laurent Dauphinin Nashville Predatorsiin vaihdossa hyökkääjä Emil Petterssoniin. Helewka pelasi loppukauden seuran farmijoukkue Milwaukee Admiralsissa.

Helmikuussa 2019 Helewka teki Nashville Predatorsin kanssa vuoden mittaisen, kaksisuuntaisen ja 700 000 dollarin arvoisen jatkosopimuksen. Kesäkuussa seura kuitenkin kauppasi hänet New Jersey Devilsiin myöhemmin määriteltävää korvausta vastaan. Vain viisi päivää myöhemmin seura asetti Helewkan ehdottomalle siirtolistalle, jonka läpäistyään Devils purki hänen sopimuksensa.

Helewka teki heinäkuussa 2019 vuoden mittaisen sopimuksen KHL:n kazakstanilaisseura Barys Nur-Sultanin kanssa. Hän pelasi siellä kahdeksan ottelua tehden vain kolme tehopistettä, kunnes lokakuussa Helewka jätti Barysin ja siirtyi loppukauden 2019–2020 kattavalla sopimuksella Ruotsin SHL-liigan Linköping HC:hen.

Huhtikuussa 2020 Helewka teki vuoden mittaisen AHL-sopimuksen Cleveland Monstersin kanssa. Marraskuussa seura lainasi hänet Slovakian Extraligan HKm Zvoleniin, kunnes AHL-kausi 2020–2021 käynnistyy. Helewka pelasi AHL:ssä koronaviruspandemian lyhentämällä kaudella 25 runkosarjaottelua tehopistein 3+9=12. Kesäkuussa 2021 hän teki Monstersin kanssa vuoden mittaisen jatkosopimuksen. Samana syksynä Helewka osallistui myös Columbus Blue Jacketsin NHL-harjoitusleirille.

Kaudeksi 2022–2023 Helewka siirtyi vuoden mittaisella sopimuksella monikansallisen ICE Hockey Leaguen itävaltalaisjoukkue HC Innsbruckiin. Hän jakoi tehoilla 28+39=67 koko liigan maalipörssin voiton HC Asiagon Giordano Finoron ja Vienna Capitalsin Max Zimmerin kanssa sekä sijouttui pistepörssissä toiseksi joukkuetoverinsa Brady Shaw'n jälkeen.

Helewka siirtyi kaudeksi 2023–2024 vuoden mittaisella sopimuksella SM-liigajoukkue Saimaan Palloon. Hänet nimettiin joukkueen varakapteeniksi.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2012–2013 | Spokane Chiefs | WHL | 60 | 10 | 17 | 27 | 12 | 9 | 1 | 2 | 3 | 2 |
| 2013–2014 | Spokane Chiefs | WHL | 62 | 23 | 27 | 50 | 32 | 4 | 0 | 0 | 0 | 4 |
| 2014–2015 | Spokane Chiefs **(A)** | WHL | 69 | 44 | 43 | 87 | 59 | 6 | 3 | 2 | 5 | 12 | Kakkostähdistö |
| 2015–2016 | San Jose Barracuda | AHL | 3 | 0 | 1 | 1 | 0 | – | – | – | – | – |
|  | Spokane Chiefs **(A)** | WHL | 19 | 16 | 13 | 29 | 23 | – | – | – | – | – |
|  | Red Deer Rebels | WHL | 34 | 26 | 19 | 45 | 34 | 17 | 9 | 9 | 18 | 18 |
|  | Red Deer Rebels | M-Cup | – | – | – | – | – | 4 | 3 | 1 | 4 | 0 |
| 2016–2017 | San Jose Barracuda | AHL | 58 | 14 | 15 | 29 | 28 | 12 | 3 | 0 | 3 | 6 |
|  | Allen Americans | ECHL | 2 | 0 | 0 | 0 | 0 | – | – | – | – | – |
| 2017–2018 | San Jose Barracuda | AHL | 63 | 9 | 29 | 38 | 29 | 4 | 1 | 2 | 3 | 0 |
| 2018–2019 | Tucson Roadrunners | AHL | 41 | 13 | 18 | 31 | 20 | – | – | – | – | – |
|  | Milwaukee Admirals | AHL | 24 | 8 | 11 | 19 | 2 | 5 | 0 | 0 | 0 | 2 |
| 2019–2020 | Barys Nur-Sultan | KHL | 8 | 1 | 2 | 3 | 2 | – | – | – | – | – |
|  | Linköping HC | SHL | 38 | 6 | 10 | 16 | 16 | – | – | – | – | – |
| 2020–2021 | HKm Zvolen | SloEL | 17 | 3 | 6 | 9 | 10 | – | – | – | – | – |
|  | Cleveland Monsters | AHL | 25 | 3 | 9 | 12 | 4 | – | – | – | – | – |
| 2021–2022 | Cleveland Monsters | AHL | 37 | 6 | 11 | 17 | 12 | – | – | – | – | – |
| 2022–2023 | HC Innsbruck | ICEHL | 43 | 28 | 39 | 67 | 45 | 6 | 0 | 5 | 5 | 4 |
| 6 kautta | yhteensä | AHL | 251 | 53 | 94 | 147 | 95 | 21 | 4 | 2 | 6 | 8 |
| 1 kausi | yhteensä | ICEHL | 43 | 28 | 39 | 67 | 45 | 6 | 0 | 5 | 5 | 4 |
| 1 kausi | yhteensä | SHL | 38 | 6 | 10 | 16 | 16 | – | – | – | – | – |
| 1 kausi | yhteensä | SloEL | 17 | 3 | 6 | 9 | 10 | – | – | – | – | – |
| 1 kausi | yhteensä | KHL | 8 | 1 | 2 | 3 | 2 | – | – | – | – | – |
| 1 kausi | yhteensä | ECHL | 2 | 0 | 0 | 0 | 0 | – | – | – | – | – |

Lähteet
-------

* Adam Helewka The Internet Hockey Databasessa (englanniksi)
* Adam Helewka Eurohockey-sivustolla (englanniksi)
* Adam Helewka *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Adam Helewka *Elite Prospects*. Everysport Media Group AB.  (englanniksi)
2. 1 2  SaiPalle neljä uutta pelaajasopimusta *saipa.fi*.  10.5.2023. Liiga-SaiPa Oy. Viitattu 21.8.2023.
3. ↑  Olson, Dan: Vela, Helewka putting up points in AHL *burnabynow.com*.  4.4.2019. Glacier Media Group. Viitattu 21.8.2023. (englanniksi)
4. ↑  Berridge, Tom: Burnaby-based midget Giants move to within two points of lead *newwestrecord.ca*.  1.11.2011. Glacier Media Group. Viitattu 21.8.2023. (englanniksi)
5. ↑  Elite Prospects - Notre Dame Argos U18 AA SS *eliteprospects.com*. Everysport Media Group AB. Viitattu 21.8.2023. (englanniksi)
6. ↑  Elite Prospects - BCEHL Stats 2011-2012 *eliteprospects.com*. Everysport Media Group AB. Viitattu 21.8.2023. (englanniksi)
7. ↑  Elite Prospects - BCEHL Stats 2011-2012 *eliteprospects.com*. Everysport Media Group AB. Viitattu 21.8.2023. (englanniksi)
8. ↑  CHIEFS MAKE ONE ROSTER MOVE *chl.ca*.  10.9.2012. Canadian Hockey League. Viitattu 21.8.2023. (englanniksi)
9. ↑  CHIEFS HONOR AWARD WINNERS *chl.ca*.  18.3.2013. Canadian Hockey League. Viitattu 21.8.2023. (englanniksi)
10. ↑  Elite Prospects - Spokane Chiefs *eliteprospects.com*. Everysport Media Group AB. Viitattu 21.8.2023. (englanniksi)
11. ↑  Elite Prospects - WHL Stats 2014-2015 *eliteprospects.com*. Everysport Media Group AB. Viitattu 21.8.2023. (englanniksi)
12. ↑  Elite Prospects - Spokane Chiefs *eliteprospects.com*. Everysport Media Group AB. Viitattu 21.8.2023. (englanniksi)
13. ↑  SHARKS 2015 TRAINING CAMP ROSTER – as of 8/31/15 (pdf) *sjbarracuda.com*.  31.8.2015. Sharks Sports & Entertainment LLC. Viitattu 21.8.2023. (englanniksi)
14. ↑  Sharks Reduce Training Camp Roster By Fourteen Players *sjbarracuda.com*.  21.9.2015. SAN JOSE:  Sharks Sports & Entertainment LLC. Viitattu 21.8.2023. (englanniksi)
15. ↑  Six Players Have Suited Up For the Barracuda and Sharks This Season *sjbarracuda.com*.  27.10.2015. Sharks Sports & Entertainment LLC. Viitattu 21.8.2023. (englanniksi)
16. ↑  Eide, Andrew: Spokane’s Helewka suspended six games by WHL *sportsnet.ca*.  16.12.2015. Rogers Media Inc. Viitattu 21.8.2023. (englanniksi)
17. ↑  Rebels Acquire Helewka From Spokane *chl.ca*.  1.1.2016. RED DEER, AB:  Canadian Hockey League. Viitattu 21.8.2023. (englanniksi)
18. ↑  Elite Prospects - WHL Stats 2015-2016 *eliteprospects.com*. Everysport Media Group AB. Viitattu 21.8.2023. (englanniksi)
19. ↑  Elite Prospects - Red Deer Rebels *eliteprospects.com*. Everysport Media Group AB. Viitattu 21.8.2023. (englanniksi)
20. ↑  Sharks Sign Forward Adam Helewka *nhl.com/sharks*.  3.3.2016. SAN JOSE:  San Jose Sharks. Viitattu 21.8.2023. (englanniksi)
21. ↑  AFTER A CAMP INJURY, HELEWKA IS FINDING HIS STRIDE *sjbarracuda.com*.  11.1.2017. Sharks Sports & Entertainment LLC. Viitattu 21.8.2023. (englanniksi)
22. ↑  SHARKS RECALL FOUR, BARRACUDA ASSIGN SIX *sjbarracuda.com*.  1.10.2017. SAN JOSE, Calif.:  Sharks Sports & Entertainment LLC. Viitattu 21.8.2023. (englanniksi)
23. ↑  Sharks Reassign 12 Players to Barracuda *nhl.com/sharks*.  3.10.2017. SAN JOSE:  San Jose Sharks. Viitattu 21.8.2023. (englanniksi)
24. ↑  Elite Prospects - San Jose Barracuda *eliteprospects.com*. Everysport Media Group AB. Viitattu 21.8.2023. (englanniksi)
25. ↑  Coyotes Acquire Helewka from San Jose in Exchange for Wood *nhl.com/coyotes*.  14.6.2018. GLENDALE, ARIZONA:  Arizona Coyotes. Viitattu 21.8.2023. (englanniksi)
26. ↑  Predators Acquire Dauphin, Helewka from Arizona *nhl.com/predators*.  8.2.2019. Nashville, Tenn.:  Nashville Predators. Viitattu 21.8.2023. (englanniksi)
27. ↑  Predators Sign Forward Adam Helewka *nhl.com/predators*.  27.2.2019. Nashville, Tenn.:  Nashville Predators. Viitattu 21.8.2023. (englanniksi)
28. ↑  Devils acquire Helewka from Nashville *TheAHL.com*.  22.6.2019. American Hockey League. Viitattu 21.8.2023. (englanniksi)
29. ↑  Renaud Lavoie on X *twitter.com*.  28.6.2019. Renaud Lavoie. Viitattu 21.8.2023. (englanniksi)
30. ↑  АДАМ ХЕЛЕВКА ПЕРЕШЁЛ В «БАРЫС» *hcbarys.kz*.  4.7.2019. "Хоккейного Клуба Барыс". Viitattu 21.8.2023. (venäjäksi)
31. ↑  Pettersson, Gustaf: Kanadensisk forward till LHC *lhc.eu*.  5.10.2019. Linköping Hockey Club AB. Viitattu 21.8.2023. (ruotsiksi)
32. ↑  Monsters Sign Adam Helewka to AHL Contract *clevelandmonsters.com*.  24.4.2020. Cavaliers Operating Company, LLC. Viitattu 21.8.2023. (englanniksi)
33. ↑  Ofenzíve prichádza pomôcť Adam Helewka *hkmzvolen.sk*.  6.11.2020. HKM a.s. Viitattu 21.8.2023. (slovakiksi)
34. ↑  Monsters sign Brett Gallant, Adam Helewka, Cole Clayton to AHL deals *clevelandmonsters.com*.  16.6.2021. Cavaliers Operating Company, LLC. Viitattu 21.8.2023. (englanniksi)
35. ↑  2021-22 COLUMBUS BLUE JACKETS TRAINING CAMP ROSTER - NUMERICAL (pdf) *cms.nhl.bamgrid.com*.  21.9.2021. Columbus Blue Jackets. Viitattu 21.8.2023. (englanniksi)
36. ↑  Haie verpflichten Adam Helewka! *hcinnsbruck.at*.  22.6.2022. HC TIWAG Innsbruck - die Haie e.V. Viitattu 21.8.2023. (saksaksi)
37. ↑  Elite Prospects - ICEHL Stats 2022-2023 *eliteprospects.com*. Everysport Media Group AB. Viitattu 21.8.2023. (englanniksi)
38. ↑  Toivanen, Tuomas: Ville Vainikainen ei jatka SaiPan kapteenistossa, Miska Siikosesta uusi kapteeni *Jatkoaika.com*.  18.8.2023. Jatkoaika r.y. Viitattu 21.8.2023.

SaiPa – SM-liiga
4 Anttalainen |
5 Moro (**A**) |
6 Airola |
7 Rajaniemi |
10 Kivenmäki |
11 Karvinen |
12 Laakso |
13 Helewka (**A**) |
15 Lohisalo |
17 Morand |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
50 Rikkilä |
51 Kalapudas |
55 Trejbal |
56 Kilpeläinen |
57 Hokkanen |
62 Tauslahti |
70 Naukkarinen |
71 Siikonen (**C**) |
72 Virtanen |
74 Tammela |
77 Hietala |
80 Vainikainen |
90 Lipiäinen |
-- Gabriel |
-- Hiltunen |
-- Tiihonen  

Valmentajat Hämäläinen – Immonen – Goldberg – Ore – Ropo – Kadera